**2. NEDELJA PO BOŽIČU, 2. januar 2022**

**Godovi:**

|  |  |  |
| --- | --- | --- |
| Ponedeljek Torek SredaČetrtekPetek Sobota Nedelja  | 3.1. 4.1. 5.1. 6.1.7.1. 8.1. 9.1. | PRESVETO JEZUSOVO IME, godsv. ANGELA FOLINJSKA, redovnicasv. EMILIJANA, devica, TRETJI SVETI VEČERGOSPODOVO RAZGLAŠENJE – SVETI TRIJE KRALJIsv. RAJMUND PENJAFORTSKI, duhovniksv. SEVERIN NORIŠKI, opatsv. PIJ IX., papež |

**Danes teden: NEDELJA JEZUSOVEGA KRSTA**

V četrtek obhajamo slovesni praznik Gospodovega razglašenja ali Svetih treh Kraljev, katerim je posvečena župnijska cerkev. Evangeljski utrinek za praznik: Brez omembe imen je seveda jasno, kdo so bili ti, ki so padli na kolena pred Jezusa in odprli svoje zaklade: trije kralji kot jih je poimenovalo izročilo, oziroma trije modri, kot jih imenuje evangelist Matej. Vendar je treba povedati, da se ti tako imenovani modri niso izkazali za preveč modre, ko so o pravkar novorojenem kralju šli povprašat kar starega. Velika neumnost in krepka brca v temo, ni res? Stari kralj Herod se je seveda prestrašil in ves Jeruzalem z njim ter se je hotel novorojenega tekmeca znebiti. Angel je zato opomnil nemodre modrece, da so ubrali drugo pot proti domu. A je v tej zgodbici kljub vsemu skrito zrno modrosti. Nasvet. Morda celo pravilo: Ko se srečaš z Jezusom, ko v njem prepoznaš svojega Kralja, ko mu »odpreš svoje zaklade« se ne vračaj nazaj na svoja pota. Ko si počel velike neumnosti in brcal v temo. Zaupaj sanjam, prisluhni angelu.... in se odpravi na novo pot.

**V sredo je Tretji sveti večer, zato po stari krščanski navadi pokadite in pokropite svoje domove ter molite rožne vence.**

**V četrtek, na praznik Svetih Treh Kraljev, bo maša dopoldne ob 10 uri. Pri tej maši je že ustaljeno darovanje za cerkev.**

**V soboto, 8. januarja ob 19. uri, je v župnišču prvo srečanje novega Župnijskega pastoralnega sveta.**

**Otroci prinesite na Nedeljo Jezusovega Krsta v cerkev k jaslicam svoje šparovčke, Otroci za otroke, v katere ste v adventnem času zbirali svoje denarne darove za lačne otroke po svetu.**

**Z gospodom Janezom se zahvaljujeva za denarne darove, ki ste jih namenili obema pri darovanju na Božič. Bog plačaj!**

**Na Silvestrovo je v naši župniji potekala tradicionalna Trikraljevska akcija. Trikraljevski koledniki so za potrebe slovenskih misijonarjev zbrali 1.299€. Hvala Maji in Anji za organizacijo akcije, Marjanu in Vinkotu za prevoz ter sodelujočim otrokom, ki so kot Trije kralji in pastirji ponesli božji blagoslov po naših domovih.**

**Svete maše:**

**NEDELJA 2. 1. ob 9 h + Otrin, Žirovski vrh**

**ČETRTEK, SVETI TRIJE KRALJI 6. 1. ob 10 h + Petračevi, Vrh 14**

**SOBOTA 8. 1. ob 10 h + Marija in Cveto Trček, obletna, Račeva 27**

**NEDELJA 9. 1. ob 9 h + Justina Trček, obletna, Račeva 27**